L 52/28
SK
Úradný vestník Európskej únie
20.2.2023
ii) všetok ostatný hovädzí dobytok držaný v tom istom zariadení pôvodu ako hovädzí dobytok v zásielke bol vakcinovaný proti ND najmenej 28 dní pred dátumom odoslania a k tomuto dátumu sa stále nachádza v období imunity v súlade s pokynmi výrobcu vakcíny alebo sa k dátumu odoslania stále nachádza v období imunity vyvolanej predchádzajúcou vakcináciou alebo imunitou matky; iii) hovädzí dobytok v zásielke bol držaný vo svojom zariadení pôvodu od narodenia alebo počas nepretržitého obdobia najmenej 28 dní pred dátumom odoslania a — vykonalo sa klinické vyšetrenie všetkého hovädzieho dobytka držaného v zariadení pôvodu takýchto zásielok vrátane hovädzieho dobytka v takýchto zásielkach, a to s priaznivými výsledkami, — v prípade potreby sa vykonalo laboratórne vyšetrenie hovädzieho dobytka držaného v zariadení pôvodu takýchto zásielok vrátane hovädzieho dobytka v takýchto zásielkach, a to s priaznivými výsledkami; b) akéhokoľvek miesta určenia v tom istom členskom štáte alebo v iných členských štátoch, ak okrem podmienok stanovených v písmene a) bodoch ii) a iii) sú splnené všetky tieto podmienky: i) hovädzí dobytok v zásielke bol vakcinovaný proti ND najmenej 60 dní pred dátumom odoslania a k dá­ tumu odoslania sa stále nachádza v období imunity v súlade s pokynmi výrobcu vakcíny; ii) v okruhu aspoň 20 km okolo zariadenia pôvodu takýchto zásielok sa počas obdobia najmenej troch mesiacov pred dátumom odoslania nevyskytli žiadne ohniská ND a iii) všetok hovädzí dobytok držaný v okruhu 50 km od zariadenia pôvodu zásielky bol vakcinovaný alebo revakcinovaný proti ND najmenej 60 dní pred dátumom odoslania a k tomuto dátumu sa stále nachádza v období imunity v súlade s pokynmi výrobcu vakcíny alebo v období imunity vyvolanej imunitou matky; c) akéhokoľvek miesta určenia v iných členských štátoch alebo na územiach v tretích krajinách, ak sú okrem podmienok stanovených v písmene a) splnené aj tieto podmienky: i) zvieratá musia spĺňať všetky záruky týkajúce sa zdravia zvierat založené na priaznivom výsledku posúdenia rizika opatrení proti šíreniu ND požadované príslušným orgánom členského štátu pôvodu a schválené príslušným orgánom členských štátov tranzitu a určenia pred dátumom odoslania; ii) počas obdobia najmenej troch mesiacov pred dátumom odoslania nesmú byť potvrdené žiadne ohniská ND v okruhu aspoň 20 km okolo zariadenia pôvodu takýchto zásielok a iii) všetok hovädzí dobytok držaný v okruhu 50 km od zariadenia pôvodu zásielky bol vakcinovaný alebo revakcinovaný proti ND najmenej 60 dní pred dátumom odoslania a k tomuto dátumu sa stále nachádza v období imunity v súlade s pokynmi výrobcu vakcíny alebo v období imunity vyvolanej imunitou matky. 3.2.
Premiestňovanie hovädzieho dobytka z pásma vakcinácie II: Premiestňovanie zásielok hovädzieho dobytka sa môže povoliť zo zariadení nachádzajúcich sa v pásme vakcinácie II do: a) akéhokoľvek miesta určenia v tom istom členskom štáte a v iných členských štátoch za predpokladu, že sú splnené všetky tieto podmienky: i) hovädzí dobytok v zásielke musí spĺňať všetky záruky týkajúce sa zdravia zvierat založené na priaznivom výsledku posúdenia rizika opatrení proti šíreniu ND požadované príslušným orgánom členského štátu pôvodu a schválené príslušným orgánom členských štátov tranzitu a určenia pred dátumom odoslania; ii) hovädzí dobytok v zásielke bol vakcinovaný proti ND najmenej 28 dní pred dátumom odoslania a k tomuto dátumu sa stále nachádza v období imunity v súlade s pokynmi výrobcu vakcíny;